ai4bharat/Pralekha huggingface dataset:
وزارت اطلاعات ونشریات
وی اسٹل ہیو دی ڈیپ بلیک نائٹ نامی فلم موسیقی اور آرٹ کے لیے جنون اور موسیقی کے ذریعے پہچان بنانے کی ایک کہانی ہے: فلم ڈائرکٹر گستاوُو گلواوُو
میں جانتا ہوں کہ کس طرح موسیقار بنا جاتا ہے اور جب کسی کی صلاحیت کا اعتراف نہیں کیا جاتا تو اسے کیسا لگتا ہے: خاص اداکار وانیسا گسماؤ
پنجی ،20جنوری،2021، ’وی اسٹل ہیو دی ڈیپ بلیک نائٹ‘نامی فلم کے ڈائرکٹر گستاوو گلواوو کا کہنا ہے کہ ان کی فلم ’’موسیقی اور آرٹ کے جنون کی اور موسیقی کے ذریعے پہچان بنانے کی ‘‘ ایک کہانی ہے۔ وہ بھارت کے بین الاقوامی فلمی میلے کے 51ویں ایڈیشن کے موقع پر پانچویں دن  ایک پریس کانفرنس سے خطاب کر رہے تھے۔ اس فلم کو بھارت میں پہلی مرتبہ آئی ایف ایف آئی کے کالیڈواسکوپ  سیکشن میں دکھایا گیا ہے۔
یہ فلم بگل بجانے والے کی کہانی ہے جو اپنی صلاحیت کی پہچان کے لیے جدوجہد کرتا ہے۔ کرداروں کے انتخاب کے بارےمیں بات کرتے ہوئے گستاوو نے کہا ’’میں نے راک بینڈ میں موسیقی کے لیے ایک مختلف حکمت عملی اپنائی۔ بگل بجانا سیکھنے میں 10 سال لگتےہیں۔ اس لیے میں نے کسی اور کو لینے کی بجائے ایک بگل بجانے والے کو منتخب کیا‘‘۔ انھوں نے کہا کہ یہ فلم 2019 میں مکمل ہوئی اور لاطینی امریکہ کے ملکوں میں فلم بنانے کے لیے سرکاری فنڈنگ واحد ذریعہ ہوتی ہے۔ بھارت کے برعکس پرائیویٹ فنڈنگ کی فلموں کے لیے اجازت نہیں ہوتی۔
فلم کے سلسلے میں ایک سوال کا جواب دیتے ہوئے انھوں نے کہا ’’ایک مرتبہ ایک خاتون نے مجھے بتایا تھا کہ وہ راک بینڈس اور اس کے کلچرکو پسند نہیں کرتیں، لیکن جس طرح یہ فلم پیش کی گئی ہے وہ اسے پسند کرتی ہیں‘‘۔
اصل اداکارہ وینیسا گسماوو جنھوں نے راک بینڈ میں بگل بجانے والی کا کردار ادا کیا ہے، بتایا ’’موسیقار ہونے کے ناطے مجھے اس بینڈ کے ایک حصے کے طور پر منتخب کیا گیا، میں جانتی ہوں کہ موسیقی کار کس طرح بنتے ہیں۔ اور جب کسی کی صلاحیت کو تسلیم نہیں کیا جاتا تو اسے کیسا لگتا ہے‘‘۔
وی اسٹل ہیو دی ڈیپ بلیک نائٹ کے بارے میں
کارن براسیلا میں ایک جوشیلے راک بینڈ میں بگل جاتی ہے، لیکن اس پرہجوم شہر میں کوئی بھی اس میں دلچسپی نہیں رکھتا۔ 27 سال کی عمر میں اس نے اس شہر کے بارے میں جس کی تعمیر میں اس کے دادا نے مدد کی تھی، اس نے تمام امیدیں چھوڑ دیں۔ وہ اپنے سابق ساتھی آرٹر کے نقش قدم پر چلتی ہے اور برلن میں اپنی قسمت آزماتی ہے۔ ایک غیر متوقع حادثہ کئی مہینے بعد کارن کو براسیلا جانے پر مجبور کرتا ہے۔اب یہاں آکر اسے اپنا رول سمجھ میں آتا ہے۔ یہ فلم جو کہ ایک ڈراما ہے 2019 میں مکمل ہوئی تھی اور اسے برازیلی – پرتگالی، انگریزی اور جرمن زبانوں میں بنایا گیا۔
قانون اور انصاف کی وزارت
10 ریاستوں میں 256 گرام نیایالیہ کام کر رہے ہیں
نئی دہلی، 17 دسمبر 2021:
شہریوں کو ان کے دروازے پر انصاف کی رسائی فراہم کرنے کے لیے مرکزی حکومت نے گرام نیایالیہ قانون 2008 نافذ کیا ہے۔ اس میں پنچایت کی سطح پر گرام نیایالیہ کے قیام کا التزام ہے۔ ریاستی حکومتیں متعلقہ ہائی کورٹس کی مشاورت سے گرام نیایالیہ کے قیام کی ذمہ دار ہیں۔ محکمہ انصاف نے نئے عدالتی افسر کے لیے ان گرام نیایالیہ میں خدمات انجام دینا لازمی قرار دینے کے لیے کوئی ہدایت جاری نہیں کی ہے کیوں کہ گرام نیایالیہ میں نیائے ادھیکاری کی تقرری ریاستی حکومت کے دائرہ کار میں آتی ہے۔
ریاستی حکومتوں / ہائی کورٹس کی جانب سے دستیاب معلومات کے مطابق اب تک 15 ریاستوں کے ذریعے 476 گرام نیایالیہ مطلع شدہ ہیں۔ ان میں سے 256 اس وقت 10 ریاستوں میں کام کر رہے ہیں۔ ریاستی حکومتوں کی جانب سے مطلع شدہ گرام نیایالیہ کی ریاست وار تفصیلات اور اس محکمے کی جانب سے فنڈ جاری کرنے کی صورت حال حسب ذیل ہے:
|
|
نمبر شمار
|
|
ریاست/مرکز کے زیر انتظام علاقے
|
|
گرام نیایالیہ
مطلع شدہ
|
|
گرام نیایالیہ
فعال
|
|
فنڈ جاری

|
|
1
|
|
مدھیہ پردیش
|
|
89
|
|
89
|
|
2456.40
|
|
2
|
|
راجستھان
|
|
45
|
|
45
|
|
1240.98
|
|
3
|
|
کیرل
|
|
30
|
|
30
|
|
828.00
|
|
4
|
|
مہاراشٹر
|
|
36
|
|
23
|
|
660.80
|
|
5
|
|
اڈیشہ
|
|
23
|
|
19
|
|
337.40
|
|
6
|
|
اترپردیش
|
|
113
|
|
43
|
|
1323.20
|
|
7
|
|
کرناٹک
|
|
2
|
|
2
|
|
25.20
|
|
8
|
|
ہریانہ
|
|
2
|
|
2
|
|
25.20
|
|
9
|
|
پنجاب
|
|
9
|
|
2
|
|
25.20
|
|
10
|
|
جھارکھنڈ
|
|
6
|
|
1
|
|
75.60
|
|
11
|
|
گوا
|
|
2
|
|
0
|
|
25.20
|
|
12
|
|
آندھرا پردیش
|
|
42
|
|
0
|
|
436.82
|
|
13
|
|
تلنگانہ
|
|
55
|
|
0
|
|
693.00
|
|
14
|
|
جموں و کشمیر
|
|
20
|
|
0
|
|
0.00
|
|
15
|
|
لداخ
|
|
2
|
|
0
|
|
0.00
|
|
کل
|
|
476
|
|
256
|
|
8153.00
گرام نیایالیہ اسکیم کا وقتاً فوقتاً جائزہ لیا جاتا رہا ہے۔ اس اسکیم کی تیسری فریق کے ذریعے جائزہ حال ہی میں نیتی آیوگ کے ذریعے لیا گیا تھا جس میں اس اسکیم کو جاری رکھنے کی سفارش کی گئی تھی۔ حکومت نے مذکورہ اسکیم کو مزید پانچ سال کی مدت کے لیے 01.04.2021 سے بڑھا کر 31.03.2026 کردیا ہے جس پر 50 کروڑ روپے کی لاگت آئے گی۔
مرکزی حکومت ریاستوں کو مالی امداد فراہم کرکے گرام نیایالیہ قائم کرنے کی ترغیب دے رہی ہے۔ اس اسکیم کے مطابق مرکزی حکومت گرام نیایالیہ کے قیام کے لیے غیر مکرر اخراجات کے لیے ریاستوں کو ایک بار امداد فراہم کرتی ہے جس کی حد 18.00 لاکھ روپے فی گرام نیایالیہ ہوگی۔ مرکزی حکومت ان گرام نیایالیہ کو چلانے کے لیے بار بار اخراجات کے لیے بھی امداد فراہم کرتی ہے جو پہلے تین برسوں کے لیے سالانہ 3.20 لاکھ روپے فی گرام نیایالیہ کی حد سے مشروط ہے۔
مرکزی حکومت متعلقہ ریاستوں میں گرام نیایالیہ کے قیام کے لیے ریاستی حکومتوں اور ہائی کورٹس کے ساتھ باقاعدگی سے پیروی کر رہی ہے۔ موجودہ سال کے دوران ریاستی حکومتوں کے اعلی عدالتوں اور قانون / داخلہ / فنانس سکریٹریوں کے رجسٹرار جنرلوں کے ساتھ 05  میٹنگیں منعقد کی گئی ہیں تاکہ گرام نیایالیوں کو تیزی سے قائم کیا جاسکے اور گاؤں کی سطح پر دیہی آبادی کو انصاف حاصل کرنے کے قابل بنانے کے لیے نیائے ادھیکاریوں کی تقرری کی جاسکے۔
یہ اطلاع آج لوک سبھا میں مرکزی وزیر قانون و انصاف جناب کرن رجیجو نے دی۔
عملے، عوامی شکایات اور پنشن کی وزارت
بھارت کی سرحدیں ہمیشہ سے زیادہ محفوظ ہیں:ڈاکٹر جتیندر سنگھ
بھارت کا پرچم چاند کے جنوبی قطب پر لہرا رہا ہے اور وزیراعظم نریندر مودی کی قیادت میں خلائی ٹیکنالوجی کی حصولیابیوں کا مظہر ہے:ڈاکٹر جتیندر سنگھ
سائنس اور ٹیکنالوجی کے مرکزی وزیر مملکت ، وزیراعظم کے دفتر میں عملے، شکایات عامہ اور پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ گزشتہ 9 برسوں میں بھارت نے ٹیکنالوجی سے متعلق اقدامات کے ذریعے زبردست استحکام حاصل کیا ہے اور وزیراعظم جناب نریندر مودی اور وزیر دفاع جناب راج ناتھ سنگھ کے تحت ملک کی سرحدیں ہمیشہ سے زیادہ محفوظ ہیں۔
ڈاکٹر جتیندر سنگھ نے یہ بات جموں میں وزیر دفاع جناب راج ناتھ سنگھ کے ذریعے سرحدی سڑکوں کی ٹیم کے بنیادی ڈھانچے کے 90 پروجیکٹوں کے افتتاح کی تقریب کے دوران کہی۔
ڈاکٹر جتیندر سنگھ نے کہا کہ آج کی دنیا بھارت کو ہر شعبے میں ایک مساوی ساجھیدار کے طور پر دیکھتی ہے اور دہلی اعلانیہ کی منظوری کے ساتھ حال ہی میں اختتام پذیر جی ٹوئنٹی سمٹ اس بات کا ثبوت ہے ، جہاں بھارت کی ٹیکنالوجی کی صلاحیتوں اور اقتصادی طاقت کا بھر پور مظاہرہ ہوا۔
ڈاکٹر جتیندر سنگھ نے مزید کہا کہ جی ٹوئنٹی کی سربراہی کے ساتھ ساتھ بھارت کے خلائی وقار میں بھی اضافہ ہوا، کیونکہ چندریان تین نے چاند کے جنوبی قطب پر بھارت کا جھنڈا لہرایا اور یہ وزیراعظم جناب نریندر مودی کی قیادت میں حاصل کامیابیوں کا ثبوت ہے ، جو ملک نے خلاء کے شعبے میں حاصل کی ہیں۔
وزیر دفاع جناب راج ناتھ سنگھ کی ستائش کرتے ہوئے ڈاکٹر جتیندر سنگھ نے کہا کہ سرحدی بنکروں کی مطلوبہ تعمیر، سرحدی باشندوں کے لئے چار فیصد ریزرویشن اور سرحدی بٹالینوں کا قیام گزشتہ 9 برسوں میں ممکن ہو سکا ہے۔ اس حکومت کے تحت ملک میں ایک نیا سیاسی کلچر قائم ہوا ہے، جو بنا کسی امتیاز یا تفریق کے تمام لوگوں کے لئے مساوات پر مبنی ہے۔
ڈاکٹر جتیندر سنگھ نے کہا کہ سانبا ضلع میں بسنتر کو آج 90 بنیادی خطے کے منصوبوں کے افتتاح کے لئے چنا گیا ، کیونکہ یہ خطہ تمام حلقوں میں سے بنیادی ڈھانچے کے لئے عمدہ ترین نامزد کیا گیا ہے، جہاں گزشتہ 9 برسوں میں زبردست ترقیاتی کام ہوئے ہیں اور یہاں 200 سے زیادہ پُل تعمیر ہوئے ہیں۔ شاہراہوں کی تعمیر ہوئی ہے اور این ایچ اے آئی، بی آر او وغیرہ کے ذریعے اہم سرنگوں کی تعمیر کا کام ہوا ہے۔
بھارتی چناؤ کمیشن
انتخابی کمیشن نے پانچ ریاستوں کے چیف انتخابی افسران کے ساتھ جائزہ میٹنگ کی
نئی دہلی،28؍ جولائی : بھارت کے انتخابی کمیشن نے آج نرواچن سدن میں 5 ریاستوں، گوا ، منی پور، پنجاب، اترا کھنڈ اور اتر پردیش کے چیف انتخابی افسران کے ساتھ آئندہ انتخابات کے لئے پیشگی منصوبہ بندی کے تعلق سے ایک جائزہ میٹنگ کی۔
ابتدائی میٹنگ میں پولنگ مراکز پر یقینی کم از کم سہولیات ، ووٹروں کی سہولت کے لئے رجسٹریشن کے بندو بست میں آسانی، ووٹر لسٹ ، شکایتوں کا برو قت حل، ای وی ایم ؍ وی وی پیٹ کا بندو بست ، سینئر سیٹیزن  اور معذور افراد کے لئے ڈاک بیلٹ کی سہولت سمیت مختلف موضوعات پر توجہ مرکوز کی گئی تھی۔ ساتھ ہی کووڈ کو کنٹرول کرنے کے منصوبے ، پولنگ عملے کی تربیت اور ووٹروں کے بیچ وسیع تر رسائی جیسے امور پر بھی یہاں بات چیت ہوئی۔
چیف انتخابی کمشنر  جناب سشیل چندرا نے اپنے خطاب میں کہا کہ شفافیت اور غیر جانبداری انتخابی عمل کی پہچان ہے۔ انہوں نے کہا کہ ہر ریاست میں مسائل اور چیلنجز الگ الگ ہوسکتے ہیں، لیکن انتخابی منصوبے میں سبھی فریقوں کو شامل کرتے ہوئے ووٹروں پر مرکوز نقطہ نظر اور شراکت داری سے متعلق فیصلہ کرنے کی ضرورت ہوتی ہے۔
اپنے خطاب میں سی ای سی جناب چندرا نے ووٹر لسٹ کی درستگی پر زور دیا اور سی ای او سے ووٹر رجسٹریشن کے سلسلے میں سبھی زیر التوا درخواستوں کو جلد نمٹانے کے لئے کہا۔ انہوں نے کووڈ - 19 کی وبا کو ذہن میں رکھتے ہوئے پولنگ مراکز کو معقول بنانے کی ضرورت پر بھی زور دیا اور سبھی پولنگ اسٹیشنوں میں بنیادی سہولیات اور بنیادی ڈھانچے کی ضرورت کا اعادہ کیا۔ انہوں نے کہا کہ انتخابات کو خوش اسلوبی سے اور شفاف طریقے سے انجام دینے کے لئے سینئر سیٹیزنس  اور معذور افراد کے لئے پوسٹل بیلٹ سہولت کو نافذ کرنے میں سبھی لاجسٹک چیلنجوں کو انتخابات کے دوران پہنچاننے اور انہیں حل کرنے کی ضرورت ہے۔
جناب چندرا نے چیف انتخابی افسران سے بات چیت کرتے ہوئے کہا کہ ریاستوں کو اُن ریاستوں اور مرکز کے زیر انتظام علاقوں سے انتخابی بندوبست میں اختراع اور اعلیٰ روایات کو سیکھنا اور اپنانا چاہئے، جہاں انتخابات ہو چکے ہیں۔
انتخابی کمشنر جناب انوپ چندر پانڈے نے چیف انتخابی افسران کے ساتھ بات چیت کرتے ہوئے اس بات پر زور دیا کہ انتخابات کے ہر پہلو پر سبھی الیکشن سی ای او کے ذریعے وقتا فوقتا اور وسیع پیمانے پر نگرانی کی جانی چاہئے۔ انہوں نے آئندہ انتخابات کی تیاری شروع کرنے کے لئے 5 ریاستوں میں زمینی سطح کی انتخابی مشینری کو سرگرم کرنے کی ضرورت پر روشنی ڈالی۔ انہوں نے ذکر کیا کہ چیف انتخابی افسران کو بنیادی ڈھانچے اور لاجسٹک ضرورتوں کے بیچ کے فرق کو ختم کرنے ، ووٹر لسٹ کو اپ ڈیٹ کرنے اور ایک وسیع ووٹر ایجوکیشن اور با اختیار بنانے سے متعلق آؤٹ ریچ پروگرام پر توجہ مرکوز کرنی چاہئے۔
سکریٹری جنرل جناب امیش سنہا نے اپنے استقبالیہ خطاب میں کہا کہ انتخابی بندوبست کے لئے انتخابی منصوبہ بندی اہم ہے اور ہر انتخاب کے لئے جامع اور مقرر ہ وقت پر تیاری کی ضرورت ہوتی ہے۔ انہوں نے کہا کہ یہ پیشگی منصوبہ بندی سے متعلق جائزہ میٹنگ ریاستوں کے لئے مناسب بندو بست کو یقینی بنانے میں کمیشن کی رہنمائی کرنے اور 5 ریاستوں میں آئندہ انتخابات کی تیاری کے لئے منعقد کی گئی ہے۔
پانچ ریاستوں کے چیف انتخابی افسران نے ووٹر لسٹ کی درستگی ، بجٹ کی دستیابی، افرادی قوت کے وسائل، سویپ ، منصوبہ بندی، پولنگ اسٹیشنوں کا بندوبست اور آئی ٹی ایپلی کیشنز وغیرہ سمیت انتخاب کرانے کے مختلف پہلوؤں پر ایک جامع پریز نٹیشن دیا۔ بھارت کے انتخابی کمیشن کے سبھی سینئر ڈپٹی الیکشن کمشنروں، ڈپٹی الیکشن کمشنروں اور دیگر سینئر افسران نے اس میٹنگ میں حصہ لیا۔
۔۔۔۔۔۔۔۔۔۔۔۔۔۔۔۔۔۔

U-7170
(Visitor Counter : 133
امور داخلہ کی وزارت
افغانستان اور پاکستان سے آئے سکھ اور ہندو پناہ گزیں
نئی دہلی، 13 فروری 2019، کسی قابل اعتبار سروے کے فقدان کے سبب افغانستان اور پاکستان سے گزشتہ تین برسوں کے دوران آنے والے سکھ اور ہندو پناہ گزینوں سے متعلق کوئی صحیح اعداد و شمار دستیاب نہیں ہیں۔
آن لائن سسٹم پر دستیاب اعداد و شمار کے مطابق گزشتہ تین برسوں  کے دوران 1595 پاکستانی اور 391 افغانستانی پناہ گزینوں کو ہندوستانی شہریت دی گئی ہے۔ ان میں سبھی مذاہب کے افراد شامل ہیں۔ افغانستان، پاکستان اور بنگلہ دیش سے تعلق رکھنے والی اقلیتی برادریوں یعنی ہندو، سکھ، بدھسٹ، جین، پارسی اور عیسائی فرقوں کے پناہ گزینوں سے متعلق آن لائن سٹیزن شپ ڈیٹا جمع کرنے کا التزام 2018 میں متعارف کرایا گیا تھا۔ دستیاب اعداد و شمار کے مطابق افغانستان اور پاکستان کے 295 ہندوؤں اور سکھوں کو تب سے ہندوستانی شہریت دی گئی ہے۔ یہ اطلاع امور داخلہ کے وزیر مملکت جناب کرن رجیجو نے آج راجیہ سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
م ن۔م م ۔ن ا۔
U- 959
(Visitor Counter : 59
وزارت خزانہ
موروثی تنازعات کے حل کی اسکیم مشتہر
یکم ستمبر، 2019 سے عمل در آمد شروع کیا جائے گا
حکومت کو ٹیکس دہندگان کی بڑی تعدادسے اپنے موروثی سروس ٹیکس اور مرکزی ایکسائز کے زیر التوا معاملات میں نمٹانے کی توقع
نئی دلّی، `22 اگست / وزیر خزانہ نے اپنی بجٹ تقریر 2019-20 میں سب کا وشواس۔ موروثی تنازعات کے حل کی اسکیم کے بارے میں اعلان کیا تھا۔ یہ اسکیم اب مشتہر کی گئی ہے اور یکم ستمبر، 2019 سے اس پر عمل در آمد شروع ہو جائے گا۔ یہ اسکیم 31 دسمبر، 2019 تک جاری رہے گی۔ حکومت کو توقع ہے کہ ٹیکس دہندگان کی بڑی تعداد اپنے موروثی سروس ٹیکس اور ایکسائز کے زیر التوا معاملات جو کہ اب جی ایس ٹی کے تحت لائے گئے ہیں، کو بند کرانے کے لئے اب جی ایس ٹی پر توجہ مرکوز کر سکیں گے۔
اس اسکیم کے دو اہم جزو ہیں تنازعات کا حل اور عام معافی۔ تنازعات کے حل کے جزو کا مقصد سروس ٹیکس اور ایکسائز سے متعلق معاملات جو کہ اب جی ایس ٹی کے تحت آ گئے ہیں، مختلف شکلوں میں قانونی چارہ جوئی کے لئے زیر التوا ہیں، انہیں حل کرنا ہے۔ اسکیم کی عام معافی کا جزو ٹیکس دہندگان کے لئے بقایہ ٹیکس اور قانون کے تحت دیگر بقایہ جات ادا کر کے گلو خلاصی کے مواقع فراہم کرتا ہے۔ اسکیم کا سب سے پُر کشش پہلو یہ ہے کہ یہ اسکیم یہ تمام زمروں میں ٹیکس دہندگان کو ٹیکس ادائیگی میں وافر رعایت فراہم کرنے کے ساتھ ساتھ سود، جرمانہ، محصول سے مکمل طور پر معافی کی گنجائش کی حامل بھی ہے۔ اس طرح کے تمام معاملات میں کسی بھی قسم کے سود، جرمانہ اور محصول کی کوئی دیگر زمہ داری عائد نہیں ہو گی۔ اسکیم کے تحت قانونی چارہ جوئی سے مکمل معافی بھی دی گئی ہے۔
فیصلے یا اپیل کے لئے تمام تر زیر التو امعاملات میں یہ اسکیم مانگی گئی ڈیوٹی سے 70 فیصد کی رعایت فراہم کرتی ہے بشرطیکہ یہ 50 لاکھ روپئے یا اس سے کم اور اگر یہ رقم 50 لاکھ سے زائد ہے تو 50 فیصد کی رعایت فراہم کرتی ہے۔ اسی طرح کی رعایت زیر تحقیق معاملات اور زیر آڈٹ معاملات کے لئے بھی دستیاب ہے، جب کہ واجب ڈیوٹی کی مقدار طے ہو اور فریق کو اس کی اطلاع ہو یا اس کے ذریعہ 30 جون، 2019 سے قبل اقبالیہ بیان دیا گیا ہو۔ مزید بر آں، جن معاملات میں مانگی گئی ڈیوٹی مصدقہ ہو،جہاں کوئی اپیل زیر التوا نہ ہو، مصدقہ ڈیوٹی کی رقم پر 60 فیصد کی رعایت کی گنجائش ہے، بشرطیکہ یہ رقم 50 لاکھ روپئے یا اس سے کم ہے۔یہ رعایت 40 فیصد ہے ہے اگر مصدقہ ڈیمانڈ ڈیوٹی کی رقم 50 لاکھ روپئے سے زائد ہے۔ آخر میں، رضا کا رانہ طور پر اعلان پر اسکیم سے استفادہ کرنے والے فرد کو صرف اعلان کردہ مکمل رقم ہی ادا کرنی ہو گی۔
اس اسکیم کا مقصد ٹیکس دہندگان کی تعداد کو ممکنہ طور پر موروثی ٹیکس کے تنازعات سے راحت دلانا ہے، اس کے تحت ٹیکس دہندگان کو دی گئی راحت وافر ہے۔ یہ اسکیم خاص طور پر چھوٹے ٹیکس دہندگان کو ٹیکس انتظامیہ سے ان کے زیر التواء موروثی ٹیکس معاملات سے نجات دلانا ہے۔ حکومت ٹیکس دہندگان اور تمام متعلقین سے سب کا وشواس۔ موروثی تنازعات حل اسکیم، 2019 سے استفادہ کرنے اور ایک نئی شروعات کو کامیاب بنانے کے لئے اپیل کرتی ہے۔
۔۔۔۔۔۔
U.3834
(Visitor Counter : 46
وزیراعظم کا دفتر
پی ایم کیئر فنڈ سے ایک لاکھ پورٹیبل آکسیجن کنسنٹریٹر خریدے جائیں گے
ڈی آر ڈی او کے ذریعہ فروغ دی گئی ٹیکنالوجی پر مبنی 500 اور پی ایس اے آکسیجن پلانٹ، پی ایم کیئرس فنڈ کے تحت منظور کئے گئے
آکسیجن کنسنٹریٹرس اور پی ایس اے پلانٹس مانگ کے مطابق آکسیجن کی سپلائی میں اضافہ کریں گے
نئی دہلی، 28/اپریل2021 ۔ وزیر اعظم نریندر مودی نے پی ایم کیئرس فنڈ سے ایک لاکھ پورٹیبل آکسیجن کنسنٹریٹرس کی خرید کو منظوری دی ہے۔
یہ فیصلہ کووڈ بندوبست کے لئے سیال طبی آکسیجن  کی سپلائی میں بہتری کے لئے ضروری تدابیر پر تبادلہ خیال کے لئے وزیراعظم نریندر مودی کی صدارت میں منعقدہ ایک اعلیٰ سطحی میٹنگ میں لیا گیا۔ وزیر اعظم نے ہدایت دی کہ ان آکسیجن کنسنٹریٹروں کی جلد از جلد خرید کی جائے اور کووڈ کے زیادہ معاملات والی ریاستوں کو انھیں دستیاب کرایا جائے۔
پی ایم کیئرس فنڈ کے تحت پہلے سے منظور شدہ 713 پی ایس اے پلانٹوں کے علاوہ آج کی میٹنگ میں بھی پی ایم کیئرس فنڈ سے 500 نئے پریشر سوئنگ ایڈزارپشن  آکسیجن پلانٹوں کو منظوری دی گئی۔
یہ پی ایس اے پلانٹس ضلع صدر دفاتر اور ٹیئر2 شہروں میں واقع اسپتالوں میں سیال طبی آکسیجن کی سپلائی میں اضافہ کریں گے۔ گھریلو مینوفیکچررس کو ڈی آر ڈی او اور سی ایس آئی آر کے ذریعہ فروغ دی گئی دیسی تکنیک منتقل کرنے کے ساتھ ان 500 پی ایس اے پلانٹوں کا قیام عمل میں لایا جائے گا۔
پی ایس اے پلانٹوں کے قیام اور پورٹیبل آکسیجن کنسنٹریٹر کی خرید سے مانگ کے مطابق گروپوں کے پاس آکسیجن کی سپلائی میں اضافہ ہوگا، جس سے پلانٹوں سے اسپتالوں کے درمیان آکسیجن کے نقل و حمل میں موجودہ ساز و سامان سے متعلق چیلنجوں کا حل نکالا جاسکے گا۔
پیٹرولیم اور قدرتی گیس کی وزارت
کمپریسڈبایوگیس پلانٹس
حکومت ہند نے کفایتی نقل وحمل کی سمت میں ایک پائیدار متبادل کی پہل  1-10-2018 کو کی تھی جس کا مقصد بایوگیس کو ایک متبادل ایندھن کے طور پر پیش کرنا تھا ۔اس کے تحت بایوماس اور نامیاتی فضلات، جس میں میونسپل کچرا ، جنگلات اور زراعت سے حاصل ہونے والا کچرا اورحیوانات کی افزائش نسل اورسمندر سے ملنے وا لے کچرے شامل ہیں، کو استعمال کیا جائے گا۔ اس اقدام کے لئے نجی کاروباریوں کو بڑی تعداد میں سی جی بی پلانٹ لگانے ہوں گے۔ ایس اے ٹی اے ٹی اسکیم کے حصہ کے طور پر تیل اور گیس مارکیٹنگ کمپنیاں طویل مدتی بنیادوں پر سی بی جی کی خریداری کے لئے بینکوں سے مدد لے رہی ہیں۔ ریزروبینک ا ٓف انڈیا نے ترجیحی شعبے میں قرضے جاری کرنے کی اسکیم میں سی بی جی پلانٹس کو شامل کرلیا ہے۔
حکومت نے نقل و حمل کے مقاصد کے لئے گھریلو گیس کی فراہمی کی یقین دہانی کرائی ہے۔ سی جی ڈی نیٹ ورک کو پورے ملک میں پھیلانا ایک مستقل عمل ہے جس کا مقصد کمپریسڈ نیچورل گیس  جیسے نقل وحمل کے ساتھ ایندھن کی مناسب دستیابی کو یقینی بنانا ہے۔ اس سلسلے میں پٹرولیم اورنیچورل گیس ریگولیٹری بورڈ  وہ ادارہ ہے جو دوسری کمپنیوں کو اپنے اپنے مخصوص علاقوں میں پی این جی آر بی ایکٹ 2006 کے تحت شہری گیس تقسیم  نیٹ ورک قائم کرنے کامجاز قرار دیتا ہے۔ اب تک پی این جی آر بی نے 27 ریاستوں /مرکز کے زیرانتظام علاقوں کے 400 سے زیادہ ا ضلاع میں 232 مخصوص علاقوں میں اس طرح کے نیٹ ورک کےقیام کا اختیار دیا ہے۔ 30 نومبر 2020 تک ملک بھر میں 2543 سی این جی اسٹیشن کام کررہے تھے۔
حکومت نے 4 جون 2018 کو حیاتیاتی ایندھن سے متعلق قومی پالیسی 2018 متعارف کرائی تھی۔ حکومت اس سلسلے میں مرحلہ وار طریقہ کار اختیار کرکے حیاتیاتی ایندھن کے استعمال کی ہمت افزائی کررہی ہے۔ اس میں ایتھنول بلینڈیڈ پٹرول  پروگرام کے ذریعہ ایتھنول کو پٹرول کوآمیز کیا جاتا ہے ۔ اس کے لئے جدید ترین ایتھنول ٹکنالوجی تیار کی جاتی ہے اور اسے تجارتی حیثیت دی جاتی ہے۔ اس طرح ایتھنول کی پیداوار میں اورحیاتیاتی ڈیزل سے مخلوط کرنے کے عمل کو بایوڈیزل بلینڈنگ پروگرام کے ذریعہ فروغ دیا جاتا ہے۔
اس کے علاوہ یکم اکتوبر 2018 کو کمپریسڈ بایوگیس  کو ایک متبادل اور نقل وحمل کے لئے ایک صاف شفاف ایندھن کے طور پر فروغ دینے کے لئے ایک اسکیم سسٹین ایبل الٹرنیٹو ٹووارڈس افورڈیبل ٹرانسپورٹیشن  کے نام سےجاری کی جاچکی ہے۔
یہ معلومات پٹرولیم اور قدرتی گیس کے مرکزی وزیر جناب دھرمیندر پردھان نے لوک سبھا میں ایک سوال کے تحریری جواب میں دی ہے۔
وزارت دفاع
وزیر دفاع جناب راجناتھ سنگھ کی اپنے آسٹریلیائی ہم منصب مسٹر پیٹر ڈٹن کے ساتھ دو طرفہ میٹنگ کے بعد پریس کے لیے بیان
کلیدی ہائی لائٹس:
- دو طرفہ دفاعی تعاون کے ساتھ ساتھ علاقائی امور پر تفصیلی بات چیت
- دونوں فریقین نے ہند-آسٹریلیائی جامع اسٹریٹجک پارٹنرشپ کے مکمل امکان کو بروئے کار لانے کے لیے مشترکہ طور پر کام کرنے پر اتفاق کیا
- آزاد، کھلے، شمولیتی اور ضابطہ پر مبنی انڈو-پیسفک خطہ کے مشترکہ وژن پر مبنی پارٹنرشپ
- ملٹری انگیجمنٹ میں توسیع کی جائے گی
- آسٹریلیائی صنعت کو ہندوستان کی لبرلائزڈ ایف ڈی آئی پالیسیوں سے فائدہ اٹھانے کی دعوت دی گئی
پریس کے لیے وزیر دفاع جناب راجناتھ سنگھ کے بیان کا مکمل متن:
’’ایکسی لینسی مسٹر پیٹر ڈٹن، خواتین و حضرات،
آسٹریلیا کے وزیر دفاع ایکسی لینسی مسٹر ڈٹن اور ان کے اعلیٰ سطحی وفد کا بھارت کے ان کے پہلے سرکاری دورہ پر استقبال کرتے ہوئے مجھے کافی عزت و خوشی محسوس ہو رہی ہے۔ کووڈ-19 عالمی وبائی مرض کے باوجود، آسٹریلیا کی وزیر خارجہ، ہر ایکسی لینسی، محترمہ میرس پائنے کے ہمراہ ان کا بھارت کا دورہ ہمارے دو طرفہ تعلقات کے تئیں آسٹریلیا کے مضبوط عزم کو ظاہر کرتا ہے۔
خواتین و حضرات، میں نے وزیر ڈٹن کے ساتھ اپنے دو طرفہ دفاعی تعاون کے ساتھ ساتھ علاقائی امور پر انتہائی نتیجہ خیز اور تفصیلی گفتگو کی ہے۔ ہم دونوں ہند-آسٹریلیا جامع اسٹریٹجک پارٹنرشپ کے مکمل امکان کو بروئے کار لانے کے لیے مشترکہ طور پر کام کرنے کے خواہاں ہیں۔ یہ پارٹنرشپ آزاد، کھلے، شمولیتی اور ضابطہ پر مبنی انڈو پیسفک خطہ کے ہمارے مشترکہ وژن پر مبنی ہے۔ اس خطہ میں امن، ترقی اور تجارت میں آسانی، ضابطہ پر مبنی نظم و نسق اور اقتصادی ترقی میں آسٹریلیا اور بھارت دونوں کا ہی مفاد پوشیدہ ہے۔
آج کی ہماری بات چیت ہمارے دو طرفہ دفاعی تعاون اور تمام خدمات میں ملٹری انگیجمنٹ کو بڑھانے، ڈیفنس انفارمیشن شیئرنگ میں اضافہ کرنے، ابھرتی ہوئی دفاعی ٹیکنالوجیز اور باہمی لاجسٹک سپورٹ میں تعاون پر مرکوز رہی۔
دونوں فریقین نے خوشی کے ساتھ نوٹ کیا کہ آسٹریلیا 2020 میں مالابار مشق میں شامل ہوا تھا۔ اس سلسلے میں ہم نے اس سال مالابار مشق میں آسٹریلیا کی شرکت کو جاری رکھنے پر بھی طمانیت کا اظہار کیا۔
میں نے وزیر ڈٹن کو ’’آتم نربھر بھارت‘‘ کے لیے ہماری حالیہ کوششوں اور بھارت میں بڑھتے ہوئے اختراعی ایکو سسٹم سے واقف کرایا۔ ہم نے دفاعی سائنس اور ٹیکنالوجی کے شعبے میں ایک ساتھ کام کرنے کے مواقع پر بات چیت کی۔
میں نے آسٹریلیائی صنعت کو دفاعی شعبہ میں بھارت کی لبرلائزڈ غیر ملکی براہ راست سرمایہ کاری کی پالیسیوں سے فائدہ اٹھانے کی دعوت دی۔ ہم دونوں نے اتفاق کیا کہ مشترکہ ترقی اور مشترکہ پیداوار کے لیے دو طرفہ تعاون کے مواقع موجود ہیں۔
بھارت اس پورے خطہ کی سلامتی اور ترقی کے لیے آسٹریلیا کے ساتھ مضبوط پارٹنرشپ کی تعمیر کے لیے پر عزم ہے۔ ایکسی لینسی، مجھے آپ کے ساتھ آگے کام کرنے اور ہند- آسٹریلیائی دفاعی پارٹنرشپ کو مزید بلندیوں پر لے جانے کا انتظار رہے گا۔
آپ کا بہت بہت شکریہ۔‘‘
ریلوے کی وزارت
کابینہ نے ہندوستانی ریلوے کے لئے توانائی میں خود کفالت کے واسطے ہندوسان اور برطانیہ کے درمیان مفاہمت نامے کو منظوری دی
نئی دہلی ،08؍جنوری:وزیر اعظم جناب نریندر مودی کی سربراہی میں آج مرکزی کابینہ نے ہندوستانی ریلوے کو توانائی کے معاملے میں خود کفیل بنانے کے لئے بین الاقوامی ترقی کے محکمے  کے ساتھ ایک مفاہمت نامے پر اپنی منظوری دے دی ہے۔ اس سمجھوتے پر 2 دسمبر 2019ءدستخط کئے گئے تھے۔
حکمت عملی اور اہداف کا نفاذ
ریلوے وزارت نے ہندوستانی ریل کو توانائی کے معاملے میں خود کفیل بنانے کے لئے بین الاقوامی ترقی کے محکمے  کے ساتھ حسب ذیل سمجھوتہ کیاہے:
- دونوں فریق ہندوستانی ریلوے کو توانائی میں خود کفیل اور توانائی کے معاملے میں باصلاحیت بنانے کی کوشش میں اٹھائی جانے والی سرگرمیوں کے پھیلاؤ پر سمجھوتے ہوئے ہیں۔
- دونوں میں سے ہر فریق وقتاً فوقتاً اپنے ملکوں میں موجودہ قانون ضابطے اور قوانین کے علاوہ قومی پالیسیوں کے تحت ہندوستانی ریل کو توانائی میں خود کفیل اور توانائی معاملے میں خود کفالت بنانے کی سمت میں ضروری قدم اٹھائیں گے۔
- دونوں فریق ہندوستانی ریلوے کے لئے توانائی اسکیم جیسے شمسی اور بادبانی توانائی سیکٹر ، توانائی میں صلاحیت کے لئے طور طریقوں کو اپنانے ، ایندھن حاصل کرنے کے لائق بنانے، بجلی ، وہیکل چارجنگ، بنیادی ڈھانچے بنانے، بیٹری سے چلنے والے شنٹنگ لوکوموٹیو وغیرہ پر اتفاق کرتے ہیں۔ دونوں فریقوں کے درمیان تربیتی پروگرام ، صنعتی دوروں، فیلڈ دوروں وغیرہ یا تعاون کو کسی دوسری شکل جیسی ترقی کی صلاحیت کو بڑھانے پر تحریر میں منظوری دی جاسکتی ہے۔
- اس مفاہمت نامے کے تحت دونوں فریق مختلف سرگرمیوں میں مناسب ڈھنگ سے تال میل قائم کریں گے۔ اس سمجھوتے میں ایسا کچھ بھی نہیں ہوگا جو فریقوں کے درمیان تعاون کے موجودہ اور مستقبل کے بندوبست کو نقصان پہنچاسکے۔
- دونوں فریق مفاہمت نامے میں یا اس کے کچھ حصے میں تبدیلی یا ترمیم کے لئے تحریری طورپر آگاہ کرسکتے ہیں۔ اس میں کی گئی کوئی بھی تبدیلی ترمیم شدہ مفاہمت نامے کا حصہ ہوگا۔
- مفاہمت نامہ دونوں فریقوں کے مجاز نمائندوں کے ذریعے دستخط کئے جانے کے بعد سے نافذ ہوگا اور کوئی بھی فریق دوسرے فریق کو تحریری طورپر کمیونیکیٹ کے ذریعے مفاہمت نامے کو رد کرسکتا ہے۔ ایسے میں مفاہمت نامے کا رد ہونا دوسرے فریق کو تحریری طوریر جانکاری ملنے کے کچھ مہینے کے بعد سے نافذ مانا جائے گا۔
- مفاہمت نامے کے رد ہونے کا اثر ان پروجیکٹوں یا پروگراموں پر نہیں ہوگا، جن پر مفاہمت نامہ رد ہونے کی تاریخ سے پہلے ہی فریقوں میں اتفاق بن گیا تھا۔ ان پر تعاون کے سیکٹر اور ان کے مطابق جاری رہیں گے۔
- فریقوں کے درمیان کسی بھی طرح کے تنازعے یا اختلاف کو آپسی مشورے اور بات چیت سے سلجھا لیے جائیں گے۔
ریلوے کی وزارت نے توانائی کے شعبے کی ترقی کے شعبے میں تکنیکی پالیسی تحقیقی اور کاروباری پہلوؤں کا احاطہ کرتے ہوئے تعاون کے لئے مفاہمت نامے ؍ایم او سیز پر دستخط کئے ہیں۔ اس پروگرام کا مقصد ڈھانچہ جاتی اصلاحات کو سہارا دینا اورالیکٹرک گرڈ سے قابل تجدید توانائی کو جوڑنا ہے۔اس کا خاص مقصد پہلے سے زیادہ پائیدار اور جامع اقتصادی ترقی بہتر توانائی سیکورٹی اور کم کاربن کے اخراج کا مقصد حاصل کرنا ہے۔
ہندوستانی ریلوے کے لئے یہ مفاہمت نامہ ؍ایم او سیز کا بندوبست ریلوے سیکٹر میں جدید ترقی اور معلومات کے علاوہ جانکاری کو شیئر کرنے کا پلیٹ فارم فراہم کرتا ہے۔ یہ مفاہمت نامہ ؍ایم او سیز قابل تجدید توانائی اورمعلومات ایک دوسرے کو فراہم کرنے کے لئے صلاح و مشورہ جیسے خصوصی ٹیکنالوجی شعبوں پر توجہ دیتے ہوئے تکنیکی ماہرین، رپورٹ اور تکنیکی دستاویزات کے علاوہ سیمینار؍ ورکشاپس کا تبادلہ کرنے کا پلیٹ فارم مہیار کراتاہے۔
جل شکتی وزارت
قومی آبی پالیسی
نئی دہلی،17ستمبر 2020/آبی شعبے میں موجودہ چیلنجز سے نمٹنے کے لئے قومی آبی پالیسی میں نظر ثانی کا تصور کیاگیا ہے اور 6 ماہ کی مدت میں قومی آبی پالیسی پر نظر ثانی کے لئے آبی شعبے میں موجودہ چیلنجوں سے نمٹنے کے لئے قومی آبی پالیسی میں نظرثانی کا تصور کیا گیا اور 5 نومبر 2019 کو 6 ماہ کی مدت کے لئے قومی آبی پالیسی پر نظر ثانی کے لئے ایک مسودہ کمیٹی تشکیل دی گئی۔ کووڈ19 وبائی مرض کی وجہ سے کام متاثر ہونے کے سبب اس کمیٹی کی میعاد 31 اکتوبر 2020 تک بڑھادی گئی ہے۔ مذکورہ کمیٹی ، فی الحال اپنی رپورٹ کو حتمی شکل دینے کی کوشش کررہی ہے۔
پانی کے استعمال کی افادیت کے مجوزہ قومی بیورو پر مختلف شعبوں یعنی آبپاشی ، پینے کے پانی کی فراہمی، بجلی کی پیداوار، صنعتوں ، شہروں اور دیگر تمام علاقوں میں جہاں پانی استعمال ہوتا ہے ، وہاں پانی کے استعمال کی افادیت اور کارکردگی کو بہتر بنانےکی مجموعی ذمہ داری ہوگی۔
اس بات کی معلومات جل شکتی اور سماجی انصاف اور تفویض اختیارات کے وزیر مملکت ، جناب رتن لال کٹاریہ نے آج لوک سبھا میں ایک سوال کے تحریری جواب میں دی۔
م ن۔ ش ت ۔ ج
Uno-5561
(Visitor Counter : 83